CELEX: 62019TN0587
Language: da
Date: 2019-08-26 00:00:00
Title: Sag T-587/19: Sag anlagt den 26. august 2019 – Frutas Tono mod EUIPO – Agrocazalla (Marién)

28.10.2019   
            
            
               DA
            
            
               Den Europæiske Unions Tidende
            
            
               C 363/24
            
         
      Sag anlagt den 26. august 2019 – Frutas Tono mod EUIPO – Agrocazalla (Marién)
      (Sag T-587/19)
      (2019/C 363/32)
      Stævningen er affattet på spansk
      
         Parter
      
      
         Sagsøger: Frutas Tono, SL (Benifairo de la Valldigna, Spanien) (ved advokat A. Cañizares Doménech)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Den anden part i sagen for appelkammeret: Agrocazalla, SL (Lorca, Spanien)
      
         Oplysninger vedrørende sagen for EUIPO
      
      
         Ansøger af det omtvistede varemærke: Frutas Tono, SL
      
         Det omtvistede varemærke: Ansøgning om EU-figurmærket Marién – registreringsansøgning nr. 15 146 021
      
         Sagen for EUIPO: Indsigelsessag
      
         Den anfægtede afgørelse: Afgørelse truffet den 25. juni 2019 af Fjerde Appelkammer ved EUIPO (sag R 171/2018-4)
      
         Påstande
      
      
                  —
               
               
                  Den anfægtede afgørelse annulleres, og følgelig ophæves afgørelsen om, at Frutas Tono, SL betaler sagsomkostningerne ved indsigelsesafdelingen og appelkammeret, og i stedet træffes der afgørelse om, at klagesagen ved EUIPO udsættes, indtil EUIPO har truffet afgørelse om begæringen om, at indsigerens varemærke erklæres ugyldigt.
               
            
                  —
               
               
                  Såfremt indsigerens varemærke på det tidspunkt, hvor Retten afsiger dom, allerede er blevet erklæret ugyldigt af EUIPO selv, annulleres subsidiært også appelkammerets afgørelse med den begrundelse, at appelkammeret ikke har foretaget en behørig analyse af indvirkningen på foreneligheden af registreringen af de omtvistede tegn, og at det burde have udsat sagen ex officio.
               
            
                  —
               
               
                  Såfremt der ikke træffes afgørelse i overensstemmelse med ovenstående, fastslås det subsidiært, at der af alle de tidligere anførte grunde ikke er risiko for forveksling mellem de omtvistede varemærker.
               
            
                  —
               
               
                  EUIPO tilpligtes at betale sagsomkostningerne.
               
            
         Anbringender
      
      
                  —
               
               
                  Prioritetsret for indehaveren af det anfægtede varemærke over de nationale spanske varemærker 1798380 MARIEN, ansøgt registreret den 12. februar 1994 for klasse 39, 1800302 MARIEN, ansøgt registreret den 25. januar 1994 for klasse 35 og 2222325 MARIEN, ansøgt registreret den 23. marts 1999 for klasse 31.
               
            
                  —
               
               
                  Tilsidesættelse af artikel 8, stk. 1, litra a), i forordning (EU) 2017/1001.